Analistët: e ardhmja e BE-së është e pasigurtë 
Sipas analistëve, në se prirjet populiste përhapen më tej në Evropë, kontinenti mund të zhytet në trazira që të kujtojnë të kaluarën e tij të errët.
Bashkimi Evropian është një koalicion unik ekonomik dhe politik mes 28 vendesh evropiane, që shtrihet në pjesën më të madhe të kontinentit. Është ekonomia më e madhe në botë me një popullësi prej gati më shumë se 510 milionë banorësh. Për shkak të ndikimit të tij global, Bashkimi Evropian është cilësuar si një superfuqi në rritje. Krijimi i tij u nxit nga ndihma e madhe financiare amerikane dhe ajo e sigurisë që filloi me Planin Marshall pas Lufës së Dytë Botërore. Këto përpjekje sollën 70 vjet paqe dhe begati në Evropën e rrënuar nga rivaliteti dhe luftrat shekullore: Walter Russell Mead është ekspert i politikës së jashtme dhe shpesh informon politikë-bërësit amerikanë: Por Evropa sot është në vështirësi dhe nuk ka një drejtim të qartë, thotë zoti Mead: Charles Kupchan vë në dukje dështimet e globalizimit si shkakun kryesor të problemeve aktuale në Evropë. Ai thotë se pavarësisht se ka sjell zhvillim në mbarë botën, globalizimi ka sjell gjithashtu pabarazi në rritje, trazira demografike dhe përçarje kulturore në vendet më të pasura të botës. Evropianët e thjeshtë thotë zoti Kupchan, po humbasin besimin tek rendi liberal ndërkombëtar dhe institucionet e tij, ndërsa kërkojnë përgjigje nga politikanët jo-tradicionalë. Por ai paralajmëron se zgjidhjet mbeten të paqarta. Në se prirjet populiste përhapen më tej në Evropë, kontinenti mund të zhytet në trazira që të kujtojnë të kaluarën e tij të errët, thotë zoti Mead: Zoti Mead thotë se nuk do të kishte kaq shumë rëndësi se kush do t’i fitonte zgjedhjet presidenciale në Francë, por themelet e Bashkimit Evropian janë bërë aq të dobëta saqë zgjedhjet në një vend anëtar mund të venë në dyshim ekzistencën e një projekti 60 vjeçar. Ajo që ishte e paimagjinueshme 10 vjet më parë, sot është një realitet.